Weekenden er inddraget for eleverne på Aalborg Katedralskole. Og det har eleverne ikke det fjerneste imod.

70 elever og lærere på Aalborg Katedralskole er ved at lægge allersidste hånd på dette års teaterkoncert. Eleverne har arbejdet med stykket siden efteråret. Og det handler om at tro. Tro på sig selv, på kærligheden, på gud - eller på ingenting. - Det er jo noget af det, der med til at holde sammen på skolen, fordi det lidt er et samlingspunkt, hvor folk kommer og ser og alle er med. Det er rigtigt hyggeligt og god underholdning, siger Johanne Dammeyer. Den enkelte scene og det enkelte musikstykke berører emnet på hver sin måde og med forskelligt udgangspunkt -og smelter sammen til forestillingen "Gotta have faith" - At skulle formulere sig, at levere og formidle en tekst eller noget scenisk er faktisk ret krævende, siger Tom Mortensen, der er musiklærer på Aalborg Katedralskole. Der er premiere på forestillingen mandag aften og spiller frem til torsdag.